**Jászladány Nagyközségi Önkormányzat Képviselő-testülete**

**1/2022. (II. 1.) sz. határozata**

## Napirend elfogadása

Jászladány Nagyközségi Önkormányzat Képviselő-testülete a következők szerint határozza meg mai ülésének napirendjét:

**Napirend:**

1. **Előterjesztés önkormányzati feladatellátást szolgáló fejlesztések támogatásáról szóló pályázat benyújtására**

 Előadó: Bertalanné Drávucz Katalin polgármester,

 Pénzügyi-Ellenőrző-Közbeszerzési Bizottság

**Jászladány Nagyközségi Önkormányzat Képviselő-testülete**

**2/2022. (II. 1.) sz. határozata**

**Pályázat benyújtására önkormányzati feladatellátást szolgáló fejlesztések támogatására, a pályázat saját erejének biztosítása**

Jászladány Nagyközségi Önkormányzat Képviselő-testülete a Pénzügyi-Ellenőrző-Közbeszerzési Bizottság javaslatára figyelemmel pályázatot nyújt be Magyarország 2022. évi központi költségvetéséről szóló 2021. évi XC. törvény 3. melléklet 3.5 Belterületi utak, járdák, hidak felújítása jogcím vonatkozásában a Belügyminisztériumhoz, az önkormányzati feladatellátást szolgáló fejlesztések támogatása pályázati kiírásra, jászladányi szilárd burkolatú közutak felújítására.

A pályázat teljes költsége: 23 616 285,- Ft

Támogatás összege (85%): 20 000 000,- Ft

Önerő (15%): 3 616 285,- Ft

A pályázat keretében az alábbi közutak szilárd burkolata lesz felújítva:

* Pillangó utca (hrsz.: 2512) 330 fm hosszban és 3 méter szélességben,
* Dobó István utca (hrsz.:1731) 325 fm hosszban és 3 méter szélességben,
* Mező utca (hrsz.: 863) eleje 60 fm hosszban és 3 méter szélességben,
* Mező utca (hrsz.: 863) vége 90 fm hosszban és 3 méter szélességben.

Képviselő-testület a pályázat saját erejét 3 616 285,- Ft-ot az önkormányzat 2022. évi költségvetésében a várható iparűzési adó többletbevétele terhére biztosítja.

Felelős: Mezei Norbert pénzügyi osztályvezető

Határidő: 2022. február 4.